
PËR KALIMIN NË PRONËSI TË BASHKISË BERAT, TË PASURISË ME NR. 2953, ME SIPËRFAQE 5 670 m2, NË ZONËN KADASTRALE 8505, BERAT, DHE PËR NJË SHTESË NË VENDIMIN NR. 834, DATË 21.11.2012, TË KËSHILLIT TË MINISTRAVE, “PËR MIRATIMIN E LISTËS PËRFUNDIMTARE TË PRONAVE TË PALUAJTSHME PUBLIKE, QË TRANSFEROHEN NË PRONËSI OSE NË PËRDORIM TË BASHKISË BERAT, TË QARKUT TË BERATIT”, TË NDRYSHUAR

Në mbështetje të nenit 100 të Kushtetutës, të neneve 13 e 15, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, dhe të neneve 3, 5, 7 e 8, të ligjit nr. 8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e ministrit të Punëve të Brendshme, Këshilli i Ministrave 

VENDOSI:

1. Kalimin në pronësi të Bashkisë Berat, të pasurisë me nr. 2953, me sipërfaqe 5 670 m2, me vendndodhje në zonën kadastrale 8505, Berat, sipas formularit bashkëlidhur këtij vendimi dhe pjesë përbërëse e tij, për t’u përdorur për zgjerimin e varrezave publike të qytetit të Beratit.
2. Prona e përmendur në pikën 1, të këtij vendimi, t’i shtohet listës së inventarit të pronave të paluajtshme, që i bashkëlidhet vendimit nr. 834, datë 21.11.2012, të Këshillit të Ministrave, “Për miratimin e listës përfundimtare të pronave të paluajtshme publike, që transferohen në pronësi ose në përdorim të Bashkisë Berat, të qarkut të Beratit”, të ndryshuar.
3. Bashkisë Berat i ndalohet të ndryshojë destinacionin e pronës së përcaktuar në pikën 1 të këtij vendimi, ta tjetërsojë atë ose t’ua japë në përdorim të tretëve.
4. Ngarkohen ministri i Punëve të Brendshme, kryetari i Bashkisë Berat dhe kryeregjistruesi i Pasurive të Paluajtshme të Republikës së Shqipërisë për ndjekjen dhe zbatimin e këtij vendimi.
Ky vendim hyn në fuqi pas botimit në Fletoren Zyrtare.

2. FORMULARË PËR TRANSFERIMIN E PRONAVE TË PALUAJTSHME SHTETËRORE
(Mbështetur në inventarin e pronave të veçanta të tipit infrastrukturë dhe shërbime publike)
Për një shtesë në listën përfundimtare të transferimit të pronave të paluajtshme publike, shtetërore, miratuar me vendimin e Këshillit të Ministrave nr. 834, datë 21.11.2012
Bashkia/komuna: 		Berat
Fusha e përdorimit të pronës: Shërbime publike (varreza)
	
	A
	B
	C

	Nr. rend
	Zona kadastrale dhe indeksi i hartës
	Nr. i pasurisë
	Lloji i pronës
	Emri i pronës
Adresa
	Sip. totale e pronës (m2)
	Nga sip. totale 
sa ndërtesë (m2)
	Funksioni për të cilin përdoret prona
	Institucioni/enti me përgjegjësi administrative
	Institucioni/enti përdorues
Statusi juridik i përdorimit
	Të dhëna të tjera
(shënime të veçanta)

	1
	2
	3
	4
	5
	6
	7
	8
	9
	10
	11

	2953
	8505
K-34-112-(240-A)
	1260
	Pyll
	Pyll
	5670
	
	Shërbime publike
	Bashkia Berat
	Bashkia Berat
	



image1.wmf

